cyanic-selkie/wikianc huggingface dataset:
Jean-Pierre Hoffmann (Foussballspiller)
De Jean-Pierre "Jempi" Hoffmann, gebuer den 2. Juni 1947 a gestuerwen de 25. August 2006, war e lëtzebuergesche Foussballspiller.
Tëscht dem 8. Dezember 1968 am 26. September 1973 huet de Jean-Pierre Hoffmann 18-mol fir déi lëtzebuergesch Foussballnationalekipp gespillt an dobäi 1 Gol geschoss.
Patrick Macnee
Den Daniel Patrick Macnee, gebuer de 6. Februar 1922 zu London a gestuerwen de 25. Juni 2015 zu Rancho Mirage a Kalifornien, war en englesch-US-amerikanesche Schauspiller.
De Macnee ass bekannt duerch seng Roll an der TV-Serie The Avengers (an däitscher Versioun: Mit Schirm, Charme und Melone). Hien huet den Agent John Steed an 161 Episode vun der Serie gespillt.
Walter Rilla
De Walter Rilla, gebuer als Walter Wilhelm Karl Ernst Rilla den 22. August 1894 zu Neunkirchen am Saarland a gestuerwen den 21. November 1980 zu Rosenheim, war en däitsche Schauspiller, Filmregisseur an Dréibuchauteur.
Hien ass de Papp vum Filmregisseur Wolf Rilla.
Vun 1922 u war de Walter Rilla am däitsche Film als Schauspiller aktiv. Am Joer 1933 huet hien Nazidäitschland verlooss an ass an England an den Asyl gaangen. Nom Krich war de Walter Rilla an däitschen an an englesche Filmer ze gesinn.
Demokratesch Arabesch Republik Sahara
D'Demokratesch Arabesch Republik Sahara (gekierzt DARS, Spuenesch República Árabe Saharaui Democrática, RAD) gouf am Laf vum Westsaharakonflikt 1976 vun der Frente Polisario ausgeruff. D'Republik gouf vun der Bevëlkerung vun de Sahrauis an de Regioune Saguía el-Hamra a Río de Oro gegrënnt. De Maroc revendiquéiert dat ganzt Gebitt awer och fir sech.
D'DARS gëtt vu ronn 50 Staaten grad wéi vun der Afrikanescher Unioun (AU) unerkannt, huet awer kee Sëtz bei de Vereenten Natiounen. D'Regierung vun der DARS kontrolléiert aktuell just en Drëttel vum Gebitt, revendiquéiert awer de ganzen Territoire vun der Westsahara. Zousätzlech kontrolléiert se awer nach véier Flüchtlingslageren an der Ëmgéigend vun der algerescher Stad Tindūf.
Douro
Aner Stied op sengem Wee sinn, a Spuenien, Soria, Almazán, Aranda de Duero, Tordesillas a Zamora, all an der Provënz Kastilien-León. Op enger Längt vun 112 km mécht en dann d'Grenz tëscht Spuenien a Portugal, do si seng Uwänner Deel vum Naturpark Arribes del Duero an Douro Internacional. Vun do u leeft en 213 km duerch Portugal, wou en d'Stied Miranda do Douro, Pinhão (Alijó) a Peso da Régua passéiert, an och d'Wäibaugebitt Alto Douro, wou d'Drauwe vum Porto ugebaut ginn. Bei der Stad Porto (am Norden) a Vila Nova de Gaia (am Süden) leeft en an den Atlantik.
Nieweflëss
Déi wichtegst riets Nieweflëss sinn a Spuenien den Esla, de Valderaduey an de Pisuerga, an a Portugal den Tâmega, deen aus Galicien kënntm den Tua an de Corgo. Vu lénks kommen den Águeda, de Yeltes an den Tormes.
Geschicht
An der Antiquitéit huet den Douro Durius; Numantia war déi bedeitendst Stad u sengen Uwänner.
An der fréier Phas vun der Reconquista bis ongeféier zur Opléisung vum Kalifat vu Córdoba (1031) huet den Douro d'Grenzgebitt tëscht dem chrëschtlechen Norde vu Spuenien (Kinnekräich Asturien/Kinnekräich León) an al-Andalus am Süden gemaach. Bis haut sinn nach e puer mauresch Wuechttierm (atalaya genannt) erhalen.
Den Douro gëtt haut eng 15-mol gestaut, fir mam Waasser Stroumkraaftwierker ze bedreiwen.
CR342
Den CR342 ass e Chemin repris am Kanton Klierf a geet vun der tëscht Housen a Maarnech an nordëstlecher Richtung bis op Rouderssen.
Den CR342 ass ronn 3,8 km laang.
Das Geheimnis der schwarzen Koffer
Das Geheimnis der schwarzen Koffer ass en däitsche Kriminalfilm vum Werner Klingler aus dem Joer 1962 nom Roman mam selwechten Numm vum Bryan Edgar Wallace.
Ëm wat geet et am Film?
Den Inspekter Finch versicht de Mäerder ze fannen deen zu London seng Affer mat dem Messer erstécht…
Roger Roderes
De Roger Roderes ass e lëtzebuergeschen Handballspiller.
1959 war de Roderes fir d'éischt am Kader vun der lëtzebuergescher Härenhandballnationalekipp. Hien huet dräimol an der Nationalekipp gespillt.
Mr. & Mrs. Smith (Film 1941)
Mr. & Mrs. Smith ass en US-amerikanesche Film vum Regisseur Alfred Hitchcock aus dem Joer 1941.
Ëm wat geet et am Film?
D'Bestietnes vum Här an der Madame Smith ass wéinst engem Formfeeler net rechtskräfteg. Den Här Smith weess dat viru senger Fra. Hie seet hir dat awer net. Duerch en Zoufall gëtt si et awer och gewuer…
Cameo-Optrëtt vum Hitchcock
No der 41 Minutt vum Film gesäit een den Hitchcock wéi hie bei engem Gebai op de Robert Mongomery zougeet.
Um Spaweck
De Film op DVDBeaver
Volta ao Algarve 2016
Déi '''42. Editioun vun der Volta ao Algarve''' gouf vum 17. bis den 21. Februar 2016 gefuer. Se stoung um Kalenner vun der UCI Europe Tour 2016 an der Kategorie 2.1.
De Lëtzebuerg Fränk Schleck gouf de 14. am Generalklassement.
Sigmund Jähn
De Sigmund Werner Paul Jähn, gebuer den 13. Februar 1937 zu Morgenröthe-Rautenkranz, a gestuerwen den 21. September 2019 zu Strausberg, war en ostdäitsche Pilot a Kosmonaut.
De Jähn ass de 26. August 1978 mat der Rakéit Sojus 31 vum russesche Raumfaartzentrum Baikonur aus an de Weltraum geflunn. Zesumme mam sowjetesche Kosmonaut Waleri Bykowski (1934-2019) war hie 7 Deeg, 20 Stonnen an 49 Minutten am Weltall. De Sigmund Jähn war den éischten Däitschen am Weltraum.
Chaumont (Cher)
Chaumont ass eng franséisch Gemeng am Departement Cher an der Regioun Centre.
Saint-Jean-Saint-Nicolas
Saint-Jean-Saint-Nicolas ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Cowboy (Kuerzfilm)
Cowboy ass e Kuerzfilm vum lëtzebuergesche Regisseur Frédéric Zeimet. De Film hat seng lëtzebuergesch Première den 11. Mäerz 2019 um Luxembourg City Film Festival
Wourëms geet et am Film?
De Joachim, e Bouf vun aacht Joer, huet als beschte "Kolleeg" de Cowboy, dee just a senger Fantasie existéiert. Säi Papp ass net am Stand, mat him doriwwer ze kommunizéieren, wat mat senger Mamm geschitt ass...
Alternative für Deutschland
Ufanks nach éischter als wirtschaftsliberal bezeechent, gëtt d'AfD haut am politesche Spektrum riets vun der CDU/CSU situéiert a gëllt als rietspopulistesch oder rietspopulistesch beaflosst.
Hiren éischte Succès waren iwwerregional Mandater bei der Europawal 2014. Zënterhier sëtzt si och an de Landesparlamenter vu verschiddenen däitsche Bundeslänner. Bei de Bundestagswalen 2013 krut si 4,7 % vun de Stëmmen, ass awer trotzdeem net an den Däitsche Bundestag komm, well dat an Däitschland eréischt mat 5 % oder méi vun de Stëmme méiglech ass (déi sougenannt "Fünf-Prozent-Hürde").
Hire gréisste Succès huet d'AfD bei de Bundestagswalen 2017 erlieft, wéi si 12,6 % vun de Stëmme a 94 Sëtz krut. E puer Deeg no der Wal ass d'Parteicheffin Frauke Petry aus der Partei ausgetrueden, well hir d'Richtung, an där d'Partei sech géif beweegen, net gefall huet. , Och schonn de fréier Parteichef Bernd Lucke hat am Juli 2015 d'Partei aus dem selwechte Grond verlooss an ouni grousse Succès eng eege Partei gegrënnt.
Lëscht vun den RGTR-Buslinnen
Dës Lëscht vun den RGTR Buslinnen ass en Deel vun de Referenztabellen.
Aktuell Linnen (zanter Juli 2022)
Nodeems 2016 ugefaange gouf de Reseau vun den RGTR-Busse weider z'entwéckelen an ëmz'organiséiere fir d'Mobilitéit laangfristeg ze verbesseren, gouf déi lescht Etapp vun der Ëmstrukturéierung de 17. Juli 2022 agelaut an deen Dag krut praktesch all RGTR-Linn eng nei Nummer. Déi éischt Ziffer vun der dräistelleger Linnennummer gëtt d'Regioun u wou d'Linn fiert.
An der Tabell hei drënner sinn nach deelweis Linnen déi falsch verlinkt sinn; dat ass z. B. de Fall wann et d'Linnennummer virdu scho gouf awer zu enger anerer Linn gehéiert huet. Zum Beispill ass d'Linn 111 virum 17. Juli 2022 vu Lëtzebuerg op Iechternach gefuer, elo fiert se vu Lëtzebuerg op Miersch.
Feldmouk
D' Feldmouk oder Gaardemouk (Bufo bufo), dacks einfach Mouk, ass e Fräschlurch aus der Gattung vun den Echte Mouken bannent der Famill vun de Mouken (Bufonidae).
Ausgesinn
Bei de Feldmouken a Mëtteleuropa gëtt de Männche bis zu néng Zentimeter laang, d'Weibche bis zu zwielef. Si weien tëscht 30 a 50 Gramm (Männchen) resp. tëscht 50 und 100 Gramm (Weibchen), och alt bis zu 150 Gramm, wa se voll Eeër sinn.
Hire Kierper huet uewendrop warzeg Hautdrüsen an e breede ronne Kapp, op deem sengem hënneschten Deel op den zwou Säite bounefërmeg Drüsen (Parotiden) sinn, an deenen e Gëft ass, dat Friessfeinden ofwiere soll. Uewendrop si se meeschtens gro- bis routbrong; d'Männercher sinn heiqnsdo schwaarzbrong oder och alt hell-leemfaarweg, iwwerdeems d'Weibercher éischter réitlech Téin hunn. Männchercher kënnen och donkel Flecken hunn. Ënner dem Bauch sinn d'Mouke knaschteg-wäiss, mat gro-schwaarze Flecken. D'Pupille sinn horizontal elliptesch geformt, d'Iris huet eng koffer- bis goldrout Faarf.
Guillermo Lasso
De Guillermo Lasso Mendoza, gebuer de 16. November 1955 zu Guayaquil, ass zënter dem 24. Mee 2021 President vun der Republik Ecuador.
Songieu
Songieu ass eng fréier franséisch Gemeng am Departement Ain an der Regioun Auvergne-Rhône-Alpes.
2016 ass bei der Fusioun vun de Gemengen Le Petit-Abergement, Le Grand-Abergement, Hotonnes a Songieu déi nei Gemeng Haut Valromey entstanen.
Songieu ass d'historesch Haaptstad vum Valromey.
Tour de Wallonie 2021
Déi 48. Editioun vum Tour de Wallonie, gouf vum 20. bis de 24. Juli 2021 a Wallounien tëscht Genappe a Quaregnon gefuer. Et goung iwwer eng Streck vun 874,77 km an d'Course stoung um Kalenner vun den UCI ProSeries 2021 an der Kategorie 2.Pro.
NGC 3664
Den NGC 3664 ass eng Balkespiralgalaxis am Stärebild Leo. Si läit ongeféier 77 Millioune Liichtjoer vun eis ewech. Den NGC 3664 gouf de 16. Mäerz 1879 vum däitschen Astronom Ernst Wilhelm Leberecht Tempel entdeckt.
Saint-Julien-en-Champsaur
Saint-Julien-en-Champsaur ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Givardon
Givardon ass eng franséisch Gemeng am Departement Cher an der Regioun Centre.
Julietta (Film 1953)
Julietta ass e franséische Film vum Marc Allégret aus dem Joer 1953 no engem Roman vun der Louise de Vilmorin.
Ëm wat geet et am Film?
D'Julietta wëll sech net mat deem Mann, deen hir Mamm erausgesicht huet, bestueden…
Anti-Tanks Hond
En Anti-Tanks Hond war ee mat Sprengstoff beluedenen Hond, deen dresséiert gouf fir ënner feindlech Tanksen ze lafen an do eng Sprengluedung ze zünden. Entspriechend de Programmer gouf et tëscht den 1930er bis Mëtt der 1990er an der Sowjetunioun, respektiv a Russland. D'USA haten uganks änlech Programmer, awer keng aktiv Asätz vun Anti-Tanks Hënn.
Geschicht
Déi éischt Asätz vun Hënn fir militäresch Zwecker gouf et am Éischte Weltkrich. Et huet mat einfachen Aufgaben ugefaangen, wéi Zaldote virun Artillerie- a Gasattacken ze warnen. Duerno hunn d'Sowjets d'Hënn fir weider Kommunikatiouns-, Rettungs- a Minnenopspiermissiounen trainéiert. Eng beléift Rass dofir war den däitsche Schéiferhond.
An den 1930er koum d'Iddi op, den Hënn Sprengstoff ëmzehänken, deen s'ënnert d'Tanksen leeë sollten, well do déi schwächst Panzerung war. Uschléissend sollte se déi 10 bis 12 kg schwéier Charge mat den Zänn zünden an erëm zeréck bei hire Meeschter lafen. Allerdéngs goufen d'Hënn fir den Zweete Weltkrich ze onrealistesch trainéiert. D'Hënn hu just déi mat Diesel bedriwwe sowjetesch Tankse kannt, d'Nazien hate meeschtens Bensinnstanksen. Si sinn deemno ënnert sowjetesch Tankse gelaf an hunn hir eege Leit ëmbruecht. Och de Kaméidi vun der Artillerie hunn d'Hënn net kannt an hate wéineg Succès.
Doropshin sinn d'Hënn no den éischten Anti-Tanks Asätz 1941, fir Kamikaze-Missiounen ausgebilt ginn. Wéi d'Nazien bis den Asaz vun den Hënn spatz haten, hu si all Hond um Terrain ofgeschoss.
40.000 Anti-Tanks Hënn solle vun der sowjetescher Arméi dresséiert gi sinn. D'Sowjets hu vun 300 zerstéierten Tankse bericht, wat trotz vereenzelte Succèsen international staark bezweifelt gëtt.
Chartres
Chartres ass eng franséisch Stad a Gemeng am Departement Eure-et-Loir an der Regioun Centre an der natierlecher Regioun vun der Beauce.
Se ass ë. a. bekannt fir hir Kathedral Notre-Dame, déi zanter 1979 op der Unesco-Lëscht vum Kulturweltierwe steet.
Talissieu
Talissieu ass eng franséisch Gemeng am Departement Ain an der Regioun Auvergne-Rhône-Alpes an de Wéngerte vum Bugey.
Vieu
Vieu ass eng franséisch Gemeng am Departement Ain an der Regioun Auvergne-Rhône-Alpes.
Anastasio Somoza Debayle
Den Anastasio ("Tachito") Somoza Debayle, gebuer de 5. Dezember 1925 zu León, am Nicaragua, a gestuerwen de 17. September 1980 zu Asunción, am Paraguay, war vun 1967 bis 1972 a vun 1974 bis 1979 President an Diktator vum Nicaragua. Als Chef vun der Nationalgard war hien och an de Joren dertëscht, wéi formal anerer President waren, de facto den ieweschte Chef vum Land.
Liewen
Hien ass Member vum Somoza-Clan, aus deem zanter 1934 Presidente vun Nicaragua ervirgoungen. Säi Papp war den Anastasio Somoza García, genannt Tacho. Hie krut an de Vereenegte Staate seng militäresch Ausbildung an hat doduerch eng sëllege Frënn am amerikanesche Militär, déi e spéider ënnerstëtzt hunn. Nees doheem, gouf hien zum Majouer, dono zum Lieutenant-Colonel an dann zum Chef vun der Nationalgard befërdert. 1950 huet hie seng Kusin Hope Portocarrero, aus enger vun de räichste Famillen am Land, bestuet.
Wéi en 1974 op en Neits kandidéiert huet, war et esouguer der réimesch-kathoulescher Kierch ze vill, a si, déi de Clan jorelaang ënnestëtzt huet, huet géint seng Wal opgeruff. D'Onzefriddenheet an d'Kritik u sengem Regime ass vu Joer zu Joer méi grouss ginn. Besonnesch déi oppositionell Sandinistas goufen ëmmer méi staark, zemools nodeems de Leader vun der biergerlecher Oppositioun, den Zeitungsediteur Pedro Chamorro, ermuert gi war, an deem seng Wittfra, d'Violeta Barrios de Chamorro, sech de Sandinisten ugeschloss huet. Et koum zum Nidderschloe vun engem Generalstreik a vun der Rebellioun vun Indios aus dem Masaya, mat all Kéiers villen Doudesaffer.
Den US-President Jimmy Carter, deen 1976 gewielt gi war, huet sech vum Somoza distanzéiert an em keng Waffe méi liwwere gelooss. Brasilien, Argentinien, Südafrika an Israel hunn awer viru Waffen a soss Material un den Nicaragua verkaaft. Wéi de Biergerkrich de Sandinisten ëmmer méi Erfolleger bruecht huet, huet de Somoza mat entspriechend verstäerkter Gewalt reagéiert. Dausende vun Oppositionellen oder soss onkamoud Persoune goufe verhaft, vill goufen der gefoltert an ermuert. D'Läiche goufe "verschwanne" gedoen, se goufen an d'Mier oder an e Vulkankrater gehäit. De Biergerkrich huet ronn 30.000 Leit d'Liewe kascht.
Den 28. August 1978 koum et zu engem Putschversuch géint hien a seng Famill (säi Jong war de Chef vun der Nationalgard), deen awer kee Succès hat. 150.000 Leit sinn am Biergerkrich fortgelaf, wat zu grousser Aarmut geféiert huet. Guatemala, Honduras an El Salvador hunn de Somoza logistesch ënnerstëtzt, iwwerdeems Costa Rica a Panama nicaraguanesche Flüchtlingen Exil gebueden hunn.
1980 huet hie seng Memoirë publizéiert, mam Titel Nicaragua Traicionada ("Nicaragua gouf verroden"), wou e sech als Held am Kampf géint de Kommunismus stiliséiert huet, dee vun der US-Regierung ënnert dem Carter schänterlech am Stach gelooss gi wier.
De 17. September 1980 gouf hie vu 7 Membere vun der argentinescher Revolutionärer Volleksarméi (ERP) bei engem Attentat op der Strooss erschoss. Hie gouf am Mausoleum vun der Famill zu Miami begruewen.
Giacomo Rossi Stuart
Den Giacomo Rossi Stuart, gebuer de 25. August 1925 zu Todi a gestuerwen den 20. Oktober 1994 zu Roum, war en italieenesche Schauspiller.
A senge Filmer ass hien och als Giacomo Rossi-Stuart, Jack Stuart, G.R. Stuart an James R. Stuart opgetrueden.
Hie war de Papp vum Schauspiller Kim Rossi Stuart.
Robert Julius Trumpler
De Robert Julius Trumpler (bis 1915 Robert Trümpler, gebuer den 2. Oktober 1886 zu Zürich an der Schwäiz a gestuerwen den 10. September 1956 zu Berkeley a Kalifornien war en aus der Schwäizer-amerikaneschen Astronom.
Walisesch Foussballnationalekipp
D'Walisesch Foussballnationalekipp (op Walisesch: Tîm pêl-droed cenedlaethol Cymru, op Englesch: Wales national football team) ass eng Selektioun vun de beschte walisesche Foussballspiller, déi vun der Walisescher Foussballs-Associatioun (Football Association of Wales) erausgesicht ginn. Si representéiert Wales op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA). Dës Foussballnationalekipp, zesumme mat englesch, schottesch an nordiresch Veräiner, ass eng vu véier autonomen Nationalekippen aus dem Vereenegte Kinnekräich.
Robert Julius Trumpler
Den Trumpler ass virun allem wéinst senger Klassifizéierung vun oppene Stärekéip bekannt a fir d'Entdeckung vum Phenomeen vun der Liichtabsorptioun duerch interstellare Stëbs. E Marskrater an e Moundkrater goufen no him genannt.
Walisesch Foussballnationalekipp
An der FIFA-Weltranglëscht läit d'Walisesch Nationalekipp op der Plaz 18 (Stand: 25. Oktober 2017).
Zanter dem Januar 2018 ass de Ryan Giggs Haapttrainer vun der Veräin.
François Dupeyron
De François Dupeyron, gebuer de 14. August 1950 zu Tartas a gestuerwen de 25. Februar 2016 war e franséische Filmregisseur an Dréibuchauteur.
De François Dupeyron war Co-Auteur vum Dréibuch vum lëtzebuergesche Film Perl oder Pica vum Pol Cruchten
Saint-Laurent-du-Cros
Saint-Laurent-du-Cros ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Oekobib
Oekobib ass den Numm vun der Mediathéik vum Oekozenter Pafendall, déi op Ëmwelt, Nohaltegkeet, Biergerbedeelegung an aner Zukunftsfroen spezialiséiert ass. 4000 Bicher, 50 thematesch Zäitschrëften an didaktesch Material a verschidde Miessinstrumenter stinn dem interesséierte Public zur Verfügung (Stand 2018). D'Mediathéik ass iwwer a-z.lu zougänglech.
Kosmos (Rakéit)
Kosmos (Космос) ass d'Bezeechnung fir eng sowjetesch respektiv russesch Drorakéit. Si gouf, wéi deemools normal an der Sowjetunioun, no hirer éischter Notzlaascht, dem Satellit Kosmos-1, genannt. Mat der Kosmos hat d'Sowjetunioun eng am Géigesaz zu fréiere sowjetesche Drorakéiten, méi eng kleng Rakéit, fir méi liicht Satellitten ze starten.
Bréck vu Meung-sur-Loire
D'Bréck vu Meung-sur-Loire ass eng Stroossebréck iwwer d'Loire zu Meung-sur-Loire am franséischen Departement Loiret.
Kosmos (Rakéit)
Kosmos B-1
Déi éischt Kosmos-Rakéit gouf Kosmos B-1 genannt. B war an der US-Opklärung fir den zweete Grondtyp vun Drorakéite, 1 fir d'Zuel vun Uewerstufen, aner Nimm: SL-7 (US-Verdeedegungsministerium), Kosmos 2I, Kosmos 11K63, Kosmos 63S1, Sandal; Variant Kosmos 63SM; Variant Kosmos 63S1M, och bezeechent als Kosmos 2M. Si goung aus der Mëttelstreckerakéit R-12 (am Westen als SS-4 Sandal bekannt) ervir, déi am Konstruktiounsbüro Jangel (OKB-586) entwéckelt gouf. Déi maximal Notzlaascht an en niddregen Äerdorbit war 420 kg. Den éischte Start war de 26. Oktober 1961 zu Kapustin Jar. Bis 1977 gouf et 166 Starten, dovun waren 21 feelgeschloen. Déi éischt Stuf vun der Rakéit gouf mat RP-1 (eng Kerosinaart) a Salpéitersaier, déi zweet Stuf mat flëssegem Sauerstoff an UDMH (unsymmetreschem Dimethylhydrazin) bedriwwen. D'Éischtstuf hat e Véierkummer-Dreifwierk RD-214 mat Pompefërderung. D'Zweetstuf huet d'Dreifwierk RD-119 mat véier feste Steierdüse gebraucht. De Start war aus engem Silo erfollegt.
Bréck vu Meung-sur-Loire
Iwwer d'Bréck féiert d'Departementale D18. Et ass eng Hänkbréck. Et ass déi véiert Bréck op där Plaz, an déi fënneft zu Meung.
Déi al Bréck
Vun der éischter Bréck zu Meung ass net vill gewosst ausser datt se am 15. Joerhonnert eng ronn 450 Meter flossopwäerts vun der haiteger stoung, an datt d'Jeanne d'Arc se de 15. Juni 1429 an der Zäit vum Honnertjärege Krich, bei der Schluecht vu Meung-sur-Loire, den Englänner ofgeknäppt hat. Den 18. Juni goufen d'Englänner dunn och aus der Stad verdriwwen. Haut erënnert eng Plack um Relais Louis XI um rietsen Uwänner net wäit vun de Reschter vun der Bréck un déi Dot. Am Laf vun der Zäit ass d'Bréck bei Héichwaasser beschiedegt ginn an an e Koup gefall. Duerno huet eng Pont den Déngscht bis 1836 gemaach.
Kosmos (Rakéit)
Kosmos C-1 an 3M
Den Nofollger Kosmos C-1 (dat hat dem drëtte Grondtyp mat enger Uewerstuf entsprach, aneren Numm: SL-7 (US-Verdeedegungsministère), Kosmos 1, Kosmos 65S3, Skean; Variant Kosmos 11K65, dacks bezeechent als Kosmos 3) goung aus der gréisserer Mëttelstreckerakéit R-14 (US-Bezeechnung SS-5 Skean) ervir. D'Notzlaascht ass mat 1400 kg an engem Orbit a 400 km (700 kg an engem 1.600 km-Orbit) däitlech méi grouss. Den éischte Start war de 15. Mee 1967. Déi éischt Stuf vun der Rakéit hat am Dreifwierk RD-216M UDMH a Distéckstofftetroxid gebraucht, déi zweet Stuf Salpéitersaier, Distéckstofftetroxid an UDMH. Sou hat d'Rakéit nëmme lagerfäeg Dreifstoffer enthalen.
D'Starte waren entweeder zu Kapustin Jar (48° Inklinatioun) oder zu Plessezk (66° bis 98° Inklinatioun).
Mat der Variant Kosmos 65MP, och bezeechent als Kosmos 3MP, goufen d'Raumfähremodeller Bor-4 an 5 op hir Neesantrëttseegeschafte getest. Et goufe suborbital oder äerdno Ëmlafbunnen erreecht.
D'Firma PO Poljot zu Omsk, Russland, schafft zanter längerem un enger Weiderentwécklung vu Kosmos 3MU och "Vslet" (Взлёт) genannt. International vermaarkt d'Firma COSMOS International Satellittestart zu Bremen, eng Duechterfirma vun OHB Technology, d'Drorakéit.
De Gebrauch vun dëser Rakéit soll deemnächst agestallt ginn.
Technesch Donnéeën
Fir Kosmos 3M.
April Ashley
D'April Ashley, gebuer als George Jamieson den 29. Abrëll 1935 zu Liverpool a gestuerwen de 27. Dezember 2021 zu London, war e brittesche Mannequin an eng vun de bekanntsten trans Fraen op der Welt.
1960 gouf si als éischt Englännerin vum Georges Burou zu Casablanca operéiert fir hiert Geschlecht änneren ze loossen. Si gouf doropshi vun der Boulevardzeitung Sunnday People als transsexuell geout.
Utopia Planitia
D'Utopia Planitia ass e grousst déift Flaachland um Planéit Mars an en Deel vun der nërdlecher Déiflandhemisphär.
Iwwerbléck
Den Zentrum vum Utopia Flaachland läit bei 49,7° nërdlecher Breet an 118° ëstlecher Längt. D'Flaachland streckt sech gréisstendeels no Osten a Westen; säi gréissten Duerchmiesser ass 3200 Kilometer. Südëstlech grenzt d'Flaachland un den Elysium Planitia. Den Numm Utopia – Griichesch: Keeland – staamt vun enger Bezeechnung fir eng Albedoformatioun.
De Lander vun der Raumsond Viking 2 war den 3. September 1976 am Utopia Planitia westlech vum Krater Mie gelant, dem bedeitendsten Aschlagkrater am Utopia – an hat bis am Joer 1980 Fotoen a wëssenschaftlech Date vun der Marsuewerfläch geliwwert. Mat sengem Buedemradar SHARAD hat déi amerikanesch Marssond Mars Reconnaissance Orbiter vill Waasseräis am Ënnergrond vum Utopia Planitia entdeckt. Déi ënnerierdesch Äisschicht ass tëscht 80 an 170 Meter déck a läit nëmmen ee bis zéng Meter ënner der Uewerfläch.
Entwécklung
Et gëtt als zimmlech warscheinlech ugeholl, datt dat déift Flaachland Utopia Planitia selwer och en Aschlagkrater ass. Viru ronn 4,2 Mrd. Joer gouf de Mars vun enger Rei vu groussen Asteroide getraff, mat Duerchmiesser tëscht 180 km a 460 km (zum Verglach: Deen anscheinend fir d'Ausstierwe vun den Dinosaurier viru 65 Mio. Joer verantwortlechen Asteroid hat en Duerchmiesser vun nëmme ronn 10 km an hat am Golf vu Mexiko um Rand vun der Yukatan-Hallefinsel dee ronn 180 km grousse Chicxulub-Krater hannerlooss).
Amblans-et-Velotte
Amblans-et-Velotte ass eng franséisch Gemeng am Departement Haute-Saône.
Peggy McCay
D'Peggy McCay, gebuer Margaret Ann McCay den 3. November 1930 zu New York City a gestuerwen de 7. Oktober 2018, war eng US-amerikanesch Filmschauspillerin. Si huet hir Carrière 1949 ugefaangen a gouf mat Rollen déi si a Seefenoperen hat bekannt, wéi z. B. mat hirer Roll als Caroline Brady an der Televisiounsserie Days of Our Lives (1983-2017) ,.
1991 huet d'McCay e Primetime Emmy gewonnen, a war och zweemol fir Primetime Emmy, fënnefmol fir Daytime Emmy a fir een Gemini Award nominéiert.
Tour de Wallonie 2020
Déi 47. Editioun vum Tour de Wallonie, gouf vum 16. bis den 19. August 2020 a Wallounien tëscht Soignies an Érezée gefuer. Et goung iwwer eng Streck vun 750,7 km an d'Course stoung um Kalenner vun den UCI ProSeries 2020 an der Kategorie 2.Pro.
Les intrigantes
Les intrigantes ass e franséische Film vum Henri Decoin aus dem Joer 1954 no engem Roman vum Jacques Robert.
Ëm wat geet et am Film?
De Paul Remi, Theaterdirekter, gëtt verdächtegt säi Sekretär ermuert ze hunn...
Haus 68 Stroossbuerger-Strooss
D'Haus 68 Stroossbuerger-Strooss ass en Appartementshaus mat engem Geschäftslokal op der Gare an der Stad Lëtzebuerg, um Eck vun der rue de Strasbourg mat der rue des États-Unis.
Historesches
D′Gebai gouf 1935 vum Architekt Mathias Martin gebaut.
Gebai
Nieft enger Opschrëft op der Fassade déi op de Baudatum hiweist, huet de Mathias Martin nach zwéin aner Detailer ubrénge gelooss: eng Kéier ass et eng Koppel vun Opschrëften déi un den Arrêté grand-ducal vum 1. Abrëll 1935 erënneren, duerch deen et eng Zäit laang zur Ofkoppelung vun der Paritéit tëscht dem Lëtzebuerger a belsche Frang koum an de Wäert deemmools am Verhältnes 1,00: 1,25 festgeluecht gouf.
Um Eck vum Gebai gëtt et dann och nach e Gnodebild vu Kevelaer mat der Lëtzebuerger Tréischterin am Leed.
Jean-Pierre Hoffmann (Auteur)
De Jean-Pierre (Jim) Hoffmann, gebuer den 9. Juli 1893 zu Diddeleng, a gestuerwen den 1. August 1963 an der Stad Lëtzebuerg, war e lëtzebuergesche Schoulmeeschter, Auteur a Gemengesekretär.
Seng bekanntst Wierker sinn:
MeYouZik
MeYouZik ass en Open-Air-Museksfestival, deen all Joer Ufank Juli um Knuedler an der Stad Lëtzebuerg ass. Organisateur ass de Syndicat d'Initiative vun der Stad.
En ass ëmmer den Dag virum Rock um Knuedler, an d'Gruppen déi optriede kommen all aus dem Beräich World-Musek. Et ass grad wéi de Rock um Knuedler e Festival mat Gratis-Entrée. Ausser der Haaptbün um Knuedler gëtt et och nach eng Bün an der Helleg-Geescht-Strooss an op der Place Clairefontaine.
2011
Déi 5. Editioun vum MeYouZik war den 2. Juli 2011. Op der Haaptbün (Lion Stage) sinn opgetrueden:
2012
Déi 6. Editioun vum MeYouZik war de 7. Juli 2012. Op der Haaptbün (Lion Stage) sinn opgetrueden:
2013
Déi 7. Editioun vum MeYouZik war de 6. Juli 2013. Op der Haaptbün (Lion Stage) sinn opgetrueden:
2014
Déi 8. Editioun vum MeYouZik war de 5. Juli 2014. Et sinn opgetrueden:
2015
Déi 9. Editioun vum MeYouZik war den 11. Juli 2015. Op der Haaptbün (Lion Stage) sinn opgetrueden:
2016
Déi 10. Editioun vum MeYouZik war de 16. Juli 2016. Wéinst der Visite vum amerikaneschen Ausseminister John Kerry zu Lëtzebuerg ass dee gréissten Deel vum Festival an den Neimënster am Gronn verluecht ginn. Op der Haaptbün sinn opgetrueden:
Colling
Colling ass de Familljennumm vun ë. a. follgende Persounen:
La voleuse
La voleuse ass e franséisch-däitsche Film vum franséische Filmregisseur Jean Chapot aus dem Joer 1966.
Ëm wat geet et am Film?
D'Julia Kreuzer krut mat 19 Joer e Kand dat si a Fleeg ginn huet. No Jore wëllt si hiert Kand erëmgesinn...
Black Sabbath
Black Sabbath ass eng englesch Rock- an Heavy-Metal-Band, déi 1968 vum Gittarist Tony Iommi, dem Bassist Geezer Butler, dem Sänger Ozzy Osbourne an dem Drummer Bill Ward gegrënnt gouf. Zënterhier hunn d'Membere vun der Band reegelméisseg gewiesselt an nëmmen den Tony Iommi war permanent dobäi. Als Blues-Rock-Band gegrënnt huet si séier den Numm Black Sabbath ugeholl an ugefaangen, okkult Elementer mat Horror-inspiréierten Texter an déif gestëmmte Gittaren anzebannen. Trotzdeem huet Black Sabbath och Lidder geschriwwen, déi aner Theeme behandelen, wéi zum Beispill sozial Instabilitéit, politesch Korruptioun, d'Gefore vun Drogemëssbrauch an apokalyptesch Prophezeiungen iwwer d'Schrecke vum Krich.
Ënner anerem wéinst sengem Drogen- an Alkoholmëssbrauch ass den Osbourne 1979 aus der Band gehäit ginn. Hien ass doropshin vum fréiere Rainbow-Sänger Ronnie James Dio ersat ginn. No zwéin Albume mam Dio huet d'Band an den 1980er an 1990er eng ganz Rei Changementer am Line-Up duerchlieft, dorënner d'Kommen a Goe vun de Sänger Ian Gillan, Glenn Hughes, Ray Gillen an Tony Martin, an och e puer Bassisten a Batteuren. 1992 hunn de Iommi an de Butler mam Dio a mam Batteur Vinny Appice den Album Dehumanizer opgeholl. D'Originalbesetzung ass 1997 erëm mam Osbourne zesummekomm an huet de Livealbum Reunion opgeholl. Um 19. Album vun der Band, 13, deen 2013 verëffentlecht gouf, ass mat Ausnam vum Ward d'Originalbesetzung ze héieren. Dräi Méint méi spéit ass en och an den USA an a Kanada verëffentlecht ginn an huet et op déi 23. Plaz an den amerikaneschen Charts gepackt. En huet souwuel an den USA wéi och a Groussbritannien Platin-Status erreecht.
Black Sabbath ginn dacks als Pionéier vun der Heavy-Metal-Musek zitéiert. D'Band huet mat Placke wéi Black Sabbath (1970), Paranoid (1970) a Master of Reality (1971) gehollef de Genre ze definéieren. Op dem MTV senger Lëscht vun de "Beschte Metal Gruppen" si si op d'Nummer 1 komm an an der Lëscht "Déi 100 bescht Hard-Rock-Kënschtler" vu VH1 ware si op Plaz 2.
D'Grupp huet weltwäit iwwer 70 Millioune Placke verkaaft an zwéi Grammy Awards gewonnen.
Ufank an éischten Erfolleg (1968-71)
D'Band gouf 1968 am Quartier Aston an der englescher Stad Birmingham gegrënnt. Ufanks war si als Blues-Rock-Band geduecht an huet Polka Tulk Blues Band geheescht. Si huet sech awer séier an Earth ëmbenannt. Nodeems d'Museker erausfonnt hunn, datt et schonn eng aner Grupp mat deem Numm gouf, hu si am August 1969 den aktuellen Numm ugeholl. E kënnt vum Mario Bava sengem Film mam selwechten Numm aus dem Joer 1963.
Article 19-42
Article 19-42  ass e Kuerzfilm vum lëtzebuergesche Regisseur Julien Becker. De Film hat seng lëtzebuergesch Première den 11. Mäerz 2019 um Luxembourg City Film Festival
Black Sabbath
Ufank an éischten Erfolleg (1968-71)
Den 30. August 1969 hu si hiren éischte Concert mat dem neien Numm gespillt. De Museklabel Philips Records huet d'Band am November ënner Kontrakt geholl a si huet am Januar 1970 hir éischt Single Evil Woman erausbruecht. D'Lidd huet et net an d'Charts gepackt, mä d'Grupp hat am Oktober 1969 zwéin Deeg laang e Musekstudio zur Verfügung gestallt kritt fir hiren Debutalbum opzehuelen. Deen hat de selwechten Numm wéi d'Band an ass freides den 13. Februar 1970 erauskomm. En huet et bis op déi aacht Plaz an de britteschen Albumcharts gepackt.
Article 19-42
Wourëms geet et am Film?
D'Julie an den Thomas hunn an engem Éisleker Bësch ee Rendez-vous mat enger drëtter Persoun, där se Sue ginn an da mat hir am Bësch verschwannen...
Black Sabbath
Ufank an éischten Erfolleg (1968-71)
Schonn am Juni 1970 si si zeréck an de Studio gaange fir den zweeten Album opzehuelen. Deen hätt sollen War Pigs heeschen a war kritesch géigeniwwer dem Vietnam-Krich, mä de Museklabel huet den Titel a Paranoid ëmgeännert. D'Leadsingle mam selwechten Titel gouf a leschter Minutt am Musekstudio geschriwwen an am September 1970 verëffentlecht. Si huet Plaz 4 an de britteschen Charts erreecht an ass domat deen eenzegen Top-10-Hitt vun der Grupp. Och haut nach gehéiert et zu der Band hire bekanntste Lidder. Den Album gouf am Oktober publizéiert a mam Erfolleg vun der Single huet och deen et op déi éischt Plaz gepackt.
D'Verëffentlechung an den USA ass op 1971 verréckelt ginn, well den éischten Album do deemools nach an den Charts war. Doropshin ass Black Sabbath an Amerika op Tournée gaangen. No der Verëffentlechung huet Paranoid et bis op déi 12. Plaz an den US-Charts gepackt a bis haut goufe véier Milliounen Exemplarer verkaaft. Wéi och schonn den éischten Album ass e bei de Kritiker deemools duerchgefall, mä gëtt hautdesdaags als ee vun de beschten an aflossräichsten Heavy-Metal-Albume vun allen Zäite betruecht. Déi zweet Single Iron Man huet et zwar an den amerikaneschen Charts net an d'Top 40 gepackt, mä bleift bis haut ee vun de bekanntste Lidder vu Black Sabbath a war bis 1998 (wéi d'Single Psycho Man erauskomm ass) d'Lidd mat der héchster Chartpositioun an den USA.
Master of Reality bis Sabbath Bloody Sabbath (1971-73)
No engem Optrëtt an Australien am Februar 1971 huet Black Sabbath den Album Master of Reality opgeholl, op deem och der Grupp hir éischt akustesch Lidder ze héiere sinn. Och deen Disk ass deemools bei de Kritiker net gutt ukomm. No enger Welttournée 1971 huet Black Sabbath eng kuerz Paus gemaach an am Juni mat neien Opnamen zu Los Angeles ugefaangen. Déi goufen duerch den Drogekonsum vun de Memberen ëmmer erëm gestéiert. Den Album huet ufanks Snowblind geheescht, nom Lidd mam selwechten Titel an deem et iwwer Kokain-Mëssbrauch geet. A leschter Minutt huet d'Plackefirma den Titel an Black Sabbath Vol. 4 ëmbenannt. A manner wéi engem Mount huet och deen Album Gold-Status erreecht. Well d'Grupp méi Zäit am Studio hat, konnt si mat neien Elementer wéi Säiteninstrumenter, Piano, Orchestratioun a "Multi-Part"-Lidder schaffen. Duerno ass si op d'Volume 4-Welttournée gaangen.
Well si mat Volume 4 zefridde ware sinn d'Museker erëm op Los Angeles gaange fir d'Ambiance erëm hierzestellen an neit Material opzehuelen. Si hunn eng Villa am Nobelquartier Bel Air gelount mä hunn et wéinst staarkem Drogekonsum net fäerdeg bruecht, Lidder fäerdeg opzehuelen. No engem Mount si si an England zeréck gaangen, wou si am Clearwell Castle, engem Schlass, an deem schonn aner bekannte Rockgruppen opgeholl haten, weidergeschafft hunn. Duerno hu si zu London den Album Sabbath Bloody Sabbath /1973) opgeholl, deen erëm e grousse Verkafssuccès war an dës Kéier och vun de Kritiker gutt opgeholl gouf.
Sabotage an éischt Problemer (1974-78)
Black Sabbath huet 1974 eng weider Welttournée mat engem Concert a Kalifornien virun iwwer 200.000 Fans ugefaangen. D'Joer drop huet d'Grupp d'Opname vun hirem sechsten Album mam Wëlle gestart, en anere Sound wéi um Album virdrun ze entwéckelen. Sabotage war erëm méi rockeg a Rolling Stone zum Beispill huet geschriwwen: "'Sabotage' ass net nëmmen de beschten Album vu Black Sabbath zënter 'Paranoid', et ass méiglecherweis hire beschten iwwerhaapt." Trotzdem waren d'Verkafszuele manner gutt, a spéider Kritiker op AllMusic hu festgestallt, datt "d'magesch Chimie déi Albume wéi 'Paranoid'a 'Volume 4' sou speziell gemaach huet, ugefaangen huet, sech opzeléisen". Hir nächst Tournée mat der Band Kiss als Opener huet musse fréizäiteg ofgebrach gi well den Ozzy Osbourne sech bei engem Motorradsaccident e Muskel blesséiert hat. Am Dezember 1975 huet hir Plackefirma ouni Kontributioun vun der Band d'Kompilatioun We Sold Our Soul for Rock 'n' Roll verëffentlecht.
Spéit am Joer 1977, wärend de Prouwen zu hirem nächsten Album a kuerz éier d'Band sollt an de Studio goen huet den Osbourne Black Sabbath abrupt verlooss. Den Iommi huet dofir de Sänger Dave Walker ugeruff, e laangjärege Frënd vun der Band, dee virdru scho Member bei Fleetwood Mac a Savoy Brown war. Hien ass bei d'Band gaangen an huet mat hinne geprouft a Material geschriwwen. Am Januar 1978 ass d'Band déi eenzeg Kéier live mam Walker opgetrueden an huet eng fréi Versioun vum Lidd Junior's Eyes um Televisiounsprogramm vun der BBC gespillt. Vun dem Material, wat hie geschriwwen huet, ass keent benotzt ginn an den Osbourne ass am Januar 1978 erëm zeréck zu Black Sabbath komm.
En anere Sound mat neie Sänger (1979-83)
D'Sharon Arden (dem Ozzy seng spéider Fra Sharon Osbourne), d'Duechter vu Black Sabbath hirem Manager Don Arden, huet 1979 proposéiert den Ozzy Osbourne mam fréiere Rainbow-Sänger Ronnie James Dio ze ersetzen. Den Don Arden huet deemools nach probéiert, den Osbourne ze iwwerzeegen zeréck an d'Grupp ze kommen, well hien der Meenung war, d'Originalbesetzung wier am profitabelsten. Den Dio ass am Juni offiziell Member ginn an d'Band huet ugefaangen un hirem nächsten Album ze schreiwen. Dem Dio säi Gesanksstil, deen opfälleg anescht war wéi dee vum Osbourne, huet e Changement am Sound vu Black Sabbath mat sech bruecht.
De Geezer Butler huet d'Grupp am September 1979 aus perséinleche Grënn temporär verlooss. Hie gouf vum Geoff Nicholls vu Quartz ersat, a wéi de Butler am Januar 1980 erëm zeréckkomm ass, huet den Nicholls de Keyboard iwwerholl. Zesummen hu si den Album Heaven and Hell opgeholl, deen ënner anerem als "eng vun de beschten Opname vu Sabbath" bezeechent gëtt, op deem "d'Band neigebuer an no neier Energie kléngt". De Ward huet Black Sabbath awer am August 1980 verlooss, well hien Alkoholproblemer hat an et him onméiglech war, ouni den Ozzy Osbourne weider ze maachen. De Batteur Vinny Appice huet hien dunn ersat.
Den Tony Iommi an de Geezer Butler, déi zwéin eenzeg Originalmemberen déi iwwreg bliwwe sinn, hunn doropshin no engem neie Sänger gesicht. De Choix ass am Dezember 1982 op de fréieren Deep Purple-Sänger Ian Gillan gefall. Ursprénglech sollt de Projet net méi Black Sabbath heeschen, mä op Drock vun der Plackefirma gouf den Numm bäibehalen. Wärend den Opnamen ass den Drummer Bill Ward, deen erëm niichter war, zeréckkomm. Den Album Born Again ass bei de Kritiker duerchgefall, mä huet sech trotzdem gutt verkaaft. Den Eduardo Rivadavia vun Allmusic huet d'Plack "fuerchtbar" genannt a bemierkt, datt "dem Gillan säi Blues-inspiréierte Stil a seng humorvoll Texter komplett inkompatibel mat de Meeschtere vum Ënnergank an der Däischtert" wier.
Paus a Seventh Star (1984-90)
Aus Angscht virun der Iddi op Tournée ze goen huet de Ward d'Band kuerz drop erëm verlooss a gouf duerch de fréiere Batteur vun Electric Light Orchestra, dem Bev Bevan, ersat. No der Tournée huet och de Sänger Ian Gillan Black Sabbath verlooss fir erëm bei Deep Purple matzemaachen. Och de Bev Bevan ass ëm déi nämmlecht Zäit gaangen. De Bassist Geezer Butler war duerch der Band hire permanente Wiessel u Museker desillusiounéiert an ass am November 1984 och fortgaange fir seng eege Grupp ze grënnen. Doropshin huet den Tony Iommi als eenzegen, dee vun Ufank un dobäi war, Black Sabbath op Äis geluecht an un engem Solo-Album geschafft. Am Juli 1985 ass d'Band trotzdem an der Originalbesetzung fir ee Concert vun der Benefizveranstaltung Live Aid erëm zesummen op d'Bün gaangen. Duerno huet den Iommi mat verschiddene Sänger u sengem Album geschafft. Schlussendlech gouf awer nëmmen de Glenn Hughes als Sänger um komplette Wierk zeréckbehalen.
D'Museker hunn de Rescht vum Joer am Studio verbruecht. D'Plackefirma huet sech geweigert, den Album Seventh Star (1986) als Soloplack vum Tony Iommi ze verëffentlecht, a sou ass en erëm als Black-Sabbath-Album erauskomm. Obwuel en deemools schlecht Kriticke krut, gouf en a spéidere Rezensioune besser opgeholl an "dacks falsch verstanen an ënnerbewäert" genannt.
Nodeems d'Museklabel d'Grupp fale gelooss huet a si en anere Label hu musse sichen, huet Black Sabbath d'Albumen Headless Cross (1989) an Tyr (1990) opgeholl, mat deene si net un de fréie Succès konnten uknëppen.
Massenoire
D'Massenoire-Gebai, och nach Schwaarz-Mass-Gebai genannt, ass zanter 2010 e Musée an Dokumentatiounszentrum um Belval. Et läit am Universitéitsquartier direkt nieft den Héichiewen A a B.
Black Sabbath
Dehumanizer (1990-92)
1990 hunn d'fréier Membere Ronnie James Dio (Gesank) a Geezer Butler (Bass) hiren Interessi gewisen, erëm bei Black Sabbath mat ze maachen. De Butler krut den Iommi iwwerzeegt, deen doropshin den aktuelle Line-Up opgeléist huet. Zesumme mam Drummer Cozy Powell hunn den Dio, de Butler an den Iommi mat den neien Opnamen ugefaangen. Am November ass dem Powell säi Päerd gestuerwen an op säi Bee gefall, woubäi dem Batteur seng Hëft gebrach ass. Incapabel ze spillen ass hien duerch de fréieren Drummer Vinny Appice ersat ginn. Déi weider Opnamen zu Dehumanizer waren duerch Spannungen iwwer d'Lidderschreiwen tëscht dem Iommi an dem Dio gezeechent. D'Opnamen hu schlussendlech eng Millioun Dollar kascht. Den Album ass am Juni 1992 erauskomm a krut mitigéiert Kriticken, mä en hat déi héchst Verkafszuele vun enger Black-Sabbath-Plack zënter engem Joerzéngt.
Massenoire
Geschicht
Bis Enn vun den 1970er Joren ass an deem Gebai d'Stoppmass (schwaarz Mass, well Kuelestoff ënner Form vu Kock oder Kuele mat dra verschafft gouf a Godrong als Bannmëttel gebraucht gouf) produzéiert ginn. Déi gouf gebraucht fir d'Spundlach vun den Héichiewen nom Ofstéch ze stoppen. Wéi Enn vun den 1970er Joren d'Géigendrockverfahre béi den Héichiewen agesat gouf, gouf keng Stoppmass méi gebraucht, an de Produktiounsatelier gouf zougemaach.
Black Sabbath
Dehumanizer (1990-92)
Wärend d'Band am Juli 1992 op Tournée gaangen ass huet hire fréiere Sänger Ozzy Osbourne (déi éischt Kéier) säi Réckzuch vun der Bün annoncéiert. Hien huet Black Sabbath invitéiert, als Opener op de leschten zwéi Concerte fir seng Soloband a Kalifornien ze spillen. Black Sabbath huet zougesot, mat Ausnam vum Sänger Ronnie James Dio, deen der Meenung war, dat géif no enger Reunioun ausgesinn an dat wier den Enn vun deem spezielle Projet. Den 13. November 1992 huet den Dio d'Band verlooss, eng Nuecht, éier si op dem Osbourne sengem leschte Concert sollt optrieden. De Rob Halford, Sänger bei Judas Priest, huet hien a leschter Minutt ersat an ass zweemol mat der Band opgetrueden.
Massenoire
Ausstellung
D'Ausstellung befaasst sech mat der Geschicht vun den Héichiewen a vun der Stolproduktioun um Belval, vun der Adolf-Emil-Hütte bis ArcelorMittal, a vun der Stolindustrie zu Lëtzebuerg am Allgemengen.
Park Belval
De Park Belval ass en ëffentlechen Natur- a Fräizäitpark deen am Hierscht 2014 ageweit gouf. E läit um Terrain vun der Gemeng Suessem.
Massenoire
Ausstellung
Ausserdem informéiert d'Ausstellung och iwwer d'Wirtschaft an d'Entwécklung vun de Stied an der Minettsgéigend.
Black Sabbath
Cross Purposes a Forbidden (1993–96)
Den Drummer Vinny Appice huet d'Band no der Reuniounsshow verlooss fir beim Ronnie James Dio senger Soloband matzemaachen. Doropshinn huet de Iommi de fréiere Rainbow-Batteur Bobby Rondinelli rekrutéiert an de fréiere Sänger Tony Martin erëm an d'Boot geholl. D'Museker sinn an de Studio gaange fir neit Material ënner engem neien Numm ze verëffentlechen. Wéi scho virdrun, ass den Album Cross Purposes am Februar 1994 op Drock vun der Plackefirma dunn awer als Black-Sabbath-Plack verëffentlecht ginn. E Concert ass als Videokassett an eng weider CD (Cross Purposes Live) als Livealbum erauskomm. No der Europatour huet den Drummer Bobby Rondinelli d'Band erëm verlooss a gouf fir fënnef Concerten a Latäinamerika duerch den Originalbatteur Ward ersat. Méi spéit huet och de Bassist Geezer Butler Black Sabbath fir eng zweete Kéier verlooss. Hien huet e Soloprojet mam Numm GZR gegrënnt an den Album Plastic Planet (1995) verëffentlecht. Dorop ass d'Lidd Giving Up ze héieren, dat kritesch dem Tony Iommi géigeniwwer ass, well dee weider den Numm Black Sabbath benotzt. Am Text heescht et: "You plagiarised and parodied / the magic of our meaning / a legend in your own mind / left all your friends behind / you can't admit that you're wrong / the spirit is dead and gone".
Park Belval
Et ass en Deel vum Quartier Belval, huet eng Fläch vun am Ganze ronn 20 Hektar a besteet aus dräi Deeler: dem Park Belval Süd (9,86 ha), dem Park Belval Nord (7,95 ha) an der Waassertrap (2,08 ha).
Black Sabbath
Cross Purposes a Forbidden (1993–96)
Nom Butler huet och de Ward d'Grupp erëm verlooss. Den Iommi huet déi selwecht Museker erëm engagéiert, déi schonn um Album Tyr (1990) ze héiere waren. Si hunn den Album Forbidden (1995) opgeholl, dee bei de Kritiker an de Fans duerchgefall ass sech schlecht verkaaft huet. Duerno hunn d'Memberen erëm gewiesselt an den Tony Iommi huet mat der Band eng Paus gemaach an un engem Soloalbum geschafft.
Park Belval
De Park Belval ass a verschidde Beräicher, sougenannt Themegäert, wou ee sech ausrouen oder och spille kann, agedeelt.
Black Sabbath
Neistart mat der Originalbesetzung (1997-2005)
Am Summer 1997 hunn den Tony Iommi, de Geezer Butler an den Ozzy Osbourne annoncéiert, erëm zesummen um Ozzfest-Festival opzetrieden. Den Originaldrummer Bill Ward konnt wéinst anerweitegen Engagementer net matmaachen an ass eréischt am Dezember zur aler Trupp dozougestouss. An där Formatioun huet d'Band zwéi Concerten zu Birmingham gespillt. Si goufen um Live-Album Reunion 1998 verëffentlecht, deen en immense kommerzielle Succès war. An den USA huet d'Plack d'Plaz 11 an den Charts a Platin-Status erreecht. Fir d'Single "Iron Man" huet d'Band fir d'éischte Kéier an hirer Carrière e Grammy Award an der Kategorie "Best Metal Performance" gewonnen, an dat 30 Joer nodeem d'Lidd fir d'éischt verëffentlecht gouf. Um Album Reunion waren och zwee nei Lidder ze héieren, Psycho Man a Selling My Soul, déi et allenzwee an d'Top 20 vun den amerikanesche Billboard Mainstream Rock Tracks gepackt hunn.
Park Belval
Et gëtt Infrastrukture fir Foussball, Volleyball oder Streetball ze spillen, souwéi och e Skatepark an e Kiosk mat Sonnenterrass. De 700 m² grousse Skatepark ass am Juni 2012 fir de Public opgaangen.
Black Sabbath
Neistart mat der Originalbesetzung (1997-2005)
Kuerz éier Black Sabbath am Summer 1998 sollt op Europatournée goen hat de Ward en Häerzinfarkt a gouf temporär duerch de fréieren Drummer Vinny Appice ersat. Fir d'US-Tournée ass de Ward erëmkomm. Nom Summer 1999 huet d'Band nees pauséiert an d'Museker hunn un eegene Projete geschafft. Den Tony Iommo huet säin éischten offizielle Soloalbum Iommi am Joer 2000 erausbruecht an den Osbourne huet un Down to Earth (2001) geschafft.
Park Belval
Architektebüroe sinn Elyps (NL) an Agence Ter (F/D).
Black Sabbath
The Dio Years and Heaven & Hell (2006–10)
Wärend den Ozzy Osbourne 2006 un neiem Material fir säi Soloalbum geschafft huet, huet d'Plackefirma Rhina Records d'Kompilatioun Black Sabbath: The Dio Years verëffentlecht, mat Lidder vun de véier Black-Sabbath-Placken op deenen de Ronnie James Dio gesongen huet. Fir déi Plack hunn den Iommi, de Butler, den Dio an den Appice sech erëm zesummegedoen an dräi nei Lidder geschriwwen an opgeholl. Zefridde mam Resultat hunn den Iommi an den Dio entscheet, de Line-Up aus der Period vun Heaven and Hell fir eng Welttournée nees ze forméieren. Wärend de Line-Up aus Osbourne, Butler, Iommi a Ward nach ëmmer offiziell Black Sabbath geheescht huet, huet déi nei Grupp sech Heaven & Hell genannt, nom Album mam selwechten Numm, fir Confusioun ze evitéieren. De Ward war ursprénglech och mat ageplangt, mä ass virun der Tournée wéinst musikaleschen Differenze mat "e puer Memberen" ofgesprongen a gouf duerch de Vinny Appice ersat. Domat war de Line-Up zu Zäite vun den Albumen Mob Rules an Dehumanizer erëm komplett.